Pihtiputaan lukio

Muistio 7.10.20 opiskelijakunnan hallituksen ja rehtorin palaverista tiloihin liittyen

Kokous L226 7.10. klo 9.50 – 10.25

Läsnä: Olivia Numminen 2B, Oona Uusitalo 2B, Laura Puhakka 2B, Bea Janhonen 1A, Veera Ahokas 1A, Hanna-Mari Leppänen 1A, Nella Ruonala 2B, Saara Rantanen 1B, Anni Takari 1B, Helmi Luukkainen 2A, Krista Strandman 1B, Jenna Nikara 1B, Nea Havasara 3A , Markku Piippo

1. Miten lukion tilat näyttäytyvät lukiolaisen arjessa?
   1. Tilaa on liian vähän, varsinkin yhden tunnin hyppytunneilla ei ole mahdollisuutta ns. hiljaiseen työskentelyyn ja opiskelutehtävien tekemiseen. Aulassa on rauhatonta ja pikkupöytiä työalustaksi liian vähän.
   2. Tunnilta toiselle siirryttäessä kulkeminen on yhtä puikkelehtimista ahtaassa aulassa ja isossa opiskelijajoukossa.
   3. Ns. yhteinen hypäri on pahin, valtaosa lukiolaisista yhtä aikaa hypärillä. Yhden tunnin hypäreillä ei ole tarkoituksenmukaista lähteä kovin kauas.
   4. Pienryhmätila on vitsi (entinen naisten vessa)
   5. Hengailutilaa on hyvin ja viihtyisiä sohvia on riittävästi.
2. Miten lukiolaiset toimivat tilanahtaudessa?
   1. Hyppytunneilla ei tehdä mitään, notkutaan, mennään kämpille, kauppaan. Ns. koulutyötä ei tule tehtyä kun ei missään ole välttämättä tilaa tehdä. Läksyjä koetetaan tehdä illalla kotona/kämpillä.
   2. Etsitään tyhjää luokkaa tehtävien tekemiseksi, monesti tyhjää tilaa ei löydy.
   3. Akvaario (opiskelijoiden tila) toimii hengailutilana. Välillä musiikin voimakkuus häiritsee toisia. Aulassa ei ole työrauhaa.
3. Kuinka paljon nuorisotilaa lukiolaiset käyttävät?
   1. Lukiolaisella ei ole tietoa nuokkarin päiväaukiolosta. Lähinnä Pihtiputaalaiset ykköset ovat tilaa käyttäneet. Rehtori ottaa asiassa koppia ja pyytää nuorisotyöntekijältä tietoa välitettäväksi opiskelijoille.
   2. Ei ole ihan yksiselitteistä lukiolaisen ja yläkoululaisen yhtäaikainen nuokkarilla olo. Ajatusmaailma eroaa..
   3. Lukiolaisille on tullut palautetta, että lukiolaiset täyttävät tilat ja yläkoululaiset eivät pääse tiloihin.
4. Päätimme entrata hiukan aulan ja akvaarion järjestelyjä. Toimitetaan yksi lisäpöytä aulaan työskentelyn alustaksi.

Muistion vakuudeksi 7.10.20

Markku Piippo